กองทัพบก เดินหน้าลดฝุ่นละอองต่อเนื่อง โดยมอบกรมการขนส่งทหารบก ระดมตรวจสภาพรถทหารทั่วกรุงเทพมหานครและปริมณฑล ไม่ให้ปล่อยควันเกินมาตรฐาน
พันเอกหญิงศิริจันทร์ งาทอง รองโฆษกกองทัพบก เปิดเผยว่า กองทัพบกเดินหน้าลดปัจจัยและสาเหตุที่จะเพิ่มปริมาณฝุ่นละอองขนาดเล็ก PM2.5 ตามนโยบายของรัฐบาลต่อเนื่อง หลังจากได้ปฏิบัติการฉีดล้างทำความสะอาดพื้นที่ รวมทั้งมอบหน้ากากอนามัย พร้อมการดูแลสุขภาพประชาชนตลอด 3 วันที่ผ่านมา และเพื่อลดสาเหตุสำคัญของสถานการณ์ฝุ่น PM2.5 ที่เกิดจากการเผาไหม้ของเครื่องยนต์ในยานพาหนะที่ไม่สมบูรณ์ กองทัพบกได้มอบให้กรมการขนส่งทหารบก จัดชุดตรวจวัดค่าควันดำออกตรวจสอบยานพาหนะและรถยนต์ทุกคันที่ใช้ในหน่วยทหารของกองทัพบกในพื้นที่กรุงเทพมหานครและปริมณฑล จำนวน 17 หน่วย อาทิ กรมสรรพาวุธทหารบก //กองพลทหารม้าที่ 2 รักษาพระองค์ // มณฑลทหารบกที่ 11 กองพลทหารปืนใหญ่ต่อสู้อากาสยาน // กรมสวัสดิการทหารบก //กรมการทหารสื่อสาร โดยเริ่มปฏิบัติการตั้งแต่วันพรุ่งนี้ (24 ม.ค.) จนถึงวันที่ 8 กุมภาพันธ์ หากตรวจพบว่ารถทหารคันใดมีค่าควันดำเกินมาตรฐาน ให้งดใช้และปรับปรุงซ่อมแซมทันที เพื่อป้องกันการปล่อยควันพิษสู่อากาศ        ทั้งนี้ ผู้บัญชาการทหารบก ได้เคยสั่งการกำชับทุกหน่วยงานของกองทัพบกให้ปรนนิบัติบำรุงยานพาหนะทุกประเภทให้อยู่ในสภาพพร้อมใช้งาน ไม่สร้างมลภาวะ รวมทั้งการกำกับดูแลเรื่องมารยาทในการขับขี่ และปฎิบัติตามกฎจราจรเป็นสำคัญด้วย